Norbait etxean sartu zitzaidan. Hector Moya izan zelakoan nago.
Glory Days da. Hilda dago.
Ez naiz hiltzailea. Ez nintzen ni izan.
Fiskaltza Julian La Cosseren kontra.
Fiskaltzak kontra egingo dio ezein fidantzari.
Akusatuak zaintzapean jarraituko du.
- Ondo aterako da dena. - Utzi joaten!
Esan Davidi ez dudala berriz etor dadin nahi.
- Ez... - Mickey, hitza eman.
- Zer gertatu zitzaion? - Ez dakit.
Los Angelesen zegoela jakin izan bazenu, kontua argituko zatekeen, antza.
Moyari biziarteko kondena jarri zioten.
Beraz, sutan egongo zen salatariarekin.
Glory Daysek eta Hector Moyak lotura bat dute. Topatu egin behar dugu.
Begiratu honi.
- Jarraitzen ari zaio. - Bai.
- Orduan, gakoa zera da... - Nor da kapeladun tipoa?
Jango ez baduzu, neuk jango dut. Barka.
Listo! Esne osoa, azukrerik gabe.
Gustatzen zaidan bezala.
Laster, zure galtzerdiak nire gelako tiraderan gordeko dituzu.
Tira, ezin da izan, ezta?
Horrela jarraituz gero, baliteke komunean eskuila bat gordetzen uztea.
Zer egingo duzu gaur?
Badakit, bi gau jarraian. Eskandalagarria.
Erreserba bat dut Saffy's jatetxean, eta...
Tentagarria, baina eskaintzari uko egingo diot.
Zerbait hartzeko geratu naiz.
Lanekoekin?
Ez.
Ez ito putzu txikitan. Zita bat baino ez da.
- Hau ez zela serioa adostu genuen. - Bale.
Joan behar dut. Suarezek goiz osoa darama deika eta deika.
Bart gauekoa dibertigarria izan da. Ateratzean, itxi atea.
Egurra, Andy, gupidarik gabe.
Beti bezala ba.
Asteko bigarrena. Lasai, ez naiz berrilapikoa.
Tratu konfidentziala dugu.
Dagoela argi: Freemann andrea eta biok lagunak gara, Eddie, aditu?
Ba ote, Haller jauna?
Pozik izango nuke horrelako lagun bat.
Ikustaldia 9:15ean da. Orain aterata, 110eko trafikoa saihestuko dugu.
- Egun on. - Hepa, Izzy.
Zuzenean joango naiz auzitegira.
Lekukoari egiteko galderak mahai gainean utzi ditut.
E-mailez bidali dizkizut ja.
Kopia bat utzi diot idazkariari. Har ezazu han.
Bizia salbatu didazu. Nork behar du Lorna?
Nik. Mundu hau nola dabilen asmatu nahian nabil oraino.
Badut zerbait galdetzerik?
La Cosse epaiketa ez da hiru hilabetez hasiko.
Nolatan ari zara lekukoekin jada?
Jatorrizko polizia-itaunketa auzitik kanpo utzi nahi dut.
Ondo ateraz gero, akabo kasua.
Baliteke epaiketarik ere ez egotea.
Non zaude? Ez zaude bulegoan?
Zera, mandatu bat egin behar dut.
Eseki behar dizut, baina laster joango naiz.
David?
Bai. Badut laguntzerik?
Hallerren abokatu-langelako Izzy naiz.
- Zer du Julianek? - Ezer ez, ondo dago.
Tira, izatez horixe dela eta etorri natzaizu.
Ez dut ulertzen.
Lornarekin hitz egin ohi duzu, baina gaur ez du lanik.
Bion ideia izan da zuri gaur
auzitegira etortzeko eskatzea.
Tira...
Ezin dut.
Argi esan zuen ez ninduela ikusi nahi.
Espetxera bisitan noakionean, ez da atera ere egiten.
Ez dugu elkar ondo ezagutzen. Agian lotsagabetzen ari naiz,
baina ziur nago Julianek ikusi nahi zaituela.
Erabat nahasturik dago.
Dagoen tokiaz lotsaturik dago orain.
Bere buruaz.
Auzitegira etorri behar duzula uste dugu.
Haren mira dut.
Mira bizia.
Justizia-jauregira eramango zaitut, nahi baduzu.
Ez da Lincoln bat, baina...
Bai.
Lehenik, aldatu behar dut.
Sartuko zara? Minutu bat.
Bai.
Azken eguneko nerbioak, ezta?
Azken eguna da latzena. Ea guztia gogoratzen dudan.
Meditazio-arnasak hartzen ikusi zaitut.
Nire yogiaren arabera, gakoa lasai irautea da.
Bale.
Amaitutakoan, zerbait hartu nahi?
Estimatzen dizut, baina ezkonduta nago.
Zorioneko tipoa.
- Hiri honetan ziten mundua izugarria da. - Bai.
Ahizpa sexyrik bai?
Arnasketei berrekingo diet.
Espero dut hau berriz egin behar ez izatea.
Nik ere bai. Egin duzu beste inoiz?
Lau bider. Ea bosgarrenean asmatzen dudan.
Damutzen zait Zuzenbidea linean egin izana.
Lineako fakultatean ere kontu akademikoan izango dira, tira,
zorrotzak.
Aizu, non ikasi zenuen zuzenbidea?
Harvard-en.
AUTO-ERREGISTROEN DATU-BASEA
Txo, amarekin baino gehiago hitz egiten dut zurekin.
Jakin nahi nuen ea...
Bai, bat daukat. Civic berdea.
Ez dakit leiho ilunak zituen ala ez.
- Zer? Noiz? - Ostiralean ekarri zuten.
Eta ez zenidan deitu? Hau ez da olgeta, Sonny.
Bai, ondo dakit hori.
Zuk ere ez didazu deus ematen.
Autoa topatuz gero ordainduko nizula esan nizun.
Nondik eraman zizuten hau?
Parking batean topatu zuten, erabat deseginda.
Txasiseko zenbakia irakurriko?
Bai, jakina, pedikura amaitutakoan. Zer esan berri dizut?
Erabat deseginda.
- Txasiseko zenbakia ez da. - Badu beste ezaugarri bereizgarririk?
Zer ostia dakit nik? Zeuk begiratu nahi?
Ba, jode, zatoz hona, Duarte-ra, eta ekarri nire diru ostia.
Alproja hori.
KONDERRIKO KARTZELA
- Zelan? - Ez dut horretaz hitz egin nahi.
Julian.
Hitza zerorrek eman zenion. Nik ez.
Ez ukitu.
- Aizu... - Trankil.
Trankil.
- Mila esker. - Ez da ezer.
Lornak zerbait gogorarazteko esan dit:
Turner epailea ofiziozko abokatua izan zen. Hori ona da?
Oraindik ez dakit. Gaur jakingo dugu.
- Nolatan? - Zaila da ezabatze-mozioa ondo ateratzea.
Epaile gehienek gezurrak onartzen dizkiete poliziei.
Ea honek txikiaren alde egiten duen.
Altxa zaitezte.
Eskerrik asko.
Mesedez, eseri.
Salatuaren itaunketa poliziala ezabatzeko mozioan gaude.
Haller jauna, zure ikustaldia da. Ea mamirik duen.
Milesker, andrea. Sar dadila Mark Whitten inspektorea.
- Egun on, inspektorea. - Abokatua.
Nire bezeroa komisariara eraman zenuen unetik hasiko gara, ados?
Zergatik ez zenion Miranda Gaztigua momentu horretan ezarri?
Une horretan, ez zen susmagarria.
- Ez? - Ez.
Izan ere, borondatez etorri zen.
Baina, ez baldin bazen susmagarria,
zergatik eraman zenuen itaunketa egitera?
Ez zen itaunketa izan, elkarrizketa baizik.
Garrantzizko informazioa duen edonori egin diezaiokegu elkarrizketa bat.
Baina zerk pentsarazi zizun
La Cosse jaunak garrantzizko informazioa zeukala?
Auzokide batek biktima gizon batek bisitatu zuela esan zuen.
Atondoko segurtasun-grabazioetan,
La Cosse jauna ikusi genuen eraikinetik sartzen eta irteten.
Baina, itaunketa egin zenionean, oraindik ez zeneukan susmagarritzat.
Objekzioa. Erantzun dio horri dagoeneko.
Barka, andrea. Erantzun osatugabea iruditu zait.
Ukatuta, Forsythe jauna.
Erantzun dezala lekukoak.
Berriz ere: ez zen itaunketa izan.
La Cosse jauna kasuan nahasirik zegoen akaso.
Hasieran, ez genuen hiltzailea zela pentsatzeko arrazoirik.
Elkarrizketa bat egiteko etorri zen.
Elkarrizketa.
Hau da, ez zenizkion eskubideak irakurri behar izan.
Andrea. Lekukoa bideratzen ari da.
Erretiratzen dut.
Inspektorea, galdera batzuk elkarrizketaren inguruan.
Ikus dezagun elkarrekin, bai?
Andrea, hustu ezazu zure agenda lehenbailehen.
Egun on zuri ere, Adam.
Shelby kasua Kim Washington-ek zuen. Erditzen ari da.
Ondo dago?
Denak daude onik, baina kasua deskalabrua da.
Senatari ohia bere laguntzaile eta maitale zenak hil zuen.
- Prentsa-bazka da. - Eta zure fiskal nagusia galdu duzu.
Orain beste bat dut.
Defentsak du harreman publiko talderik onena.
Kontua atzeratuz gero, abantaila...
Ez dugu ezer atzeratuko.
Ederki. Ahalegin zaitez. Heldu kontu honi.
Esan eta egin.
Andrea, eskerrik asko. Banekien ardura hartuko zenuela.
Hemen da, La Cosse jauna.
Hemen. Jar zaitez eroso.
Zer egin zenuen eskuaz nire bezeroaren besoan?
Eserlekurantz bideratu nuen.
Zerbaitengatik hautatu zenuen eserleku hori?
Ba ez.
Ez? Aitorpen bat lortu nahi zenuenez,
hori ez al zen ezkutuko kamerari begira onar zezan izango?
Ez.
Auzitegiari esan berri diozu ez zenuela nire bezeroa
ezkutuko kameran azaltzen zen eserlekura bideratu?
Bazenuen kameraren berri.
Burutzaren politikari jarraiki jokatu nuen.
Ohiko prozedura da elkarrizketakidea kamerari begira jartzea.
La Cosse jauna oraindik ez zen susmagarria
eta ez zenizkion eskubideak irakurri. Zure adierazpenari eutsiko diozu?
Objekzioa. Erantzun dio horri dagoeneko.
Berriro ere, ukatuta. Erantzun dezala lekukoak.
Ez. Bueno, bai. Nire adierazpenari eutsiko diot.
Une hartan, salatua adierazpen bat egiteko baino ez zegoen han.
Hau da, ez zegoen eskubideak irakurtzeko
betekizun konstituzionalik.
Oso ondo. Aurrera egingo dugu.
Kafea hartuko dut. Nahi duzu ezer? Freskagarririk?
Ura ondo legoke.
Ederki.
Nire bezeroa bakarrik utzi zenuen itaunketa-gelan, ez da hala?
Elkarrizketa-gelan, bai.
Esan, inspektorea, zer gertatuko zatekeen
komunera joateko beharra izan balu?
Ez zuen horretarako baimenik eskatu.
Nahi izan balu, ahalko zukeen? Atea itxita zegoen?
Inspektore, itxita zegoen? Bai ala ez, erantzun erraza da.
Burutzaren politika elkarrizketa-gela ixtea da.
Hala, zibilak ez dira esparru barruan hara eta hona bakarrik ibiltzen.
Hau da, bai.
Bai, itxita zegoen.
Beraz, ez zen susmagarria, ez zegoen atxilotuta,
eta, hala ere, gelan itxita egon zen, eta zaintzarako grabatu zenuten.
- Objekzioa! Gehiegizkoa! - Ukatuta.
Ez zen zaintza izan.
Burutzako zera ohikoa da...
Politika.
Bale. Bai. Ez, ulertu dugu, inspektorea.
Jarrai dezagun.
Guztiz legala da. Dagoena erakusten dut...
- Besterik ez. - Bai.
Inspektorea, zergatik kendu zenuen jaka?
- Bero nintzen. - Aire giroturik ez?
Ez dut airerik zegoen gogoratzen.
Itaunketa-gelei ez al zaie "kutxa beroak" esaten,
beren xedea susmagarriari beroaz aitorraraztea delako?
Inoiz ez dut termino hori entzun.
Benetan?
Kontuz, inspektorea.
Ez duzu inoiz entzun? Orduan, edo zure lehen eguna da
edo ez zara adi egon.
Gaur ez dugu epaimahairik, baina juramentupean zaude.
Zera...
Jakina, andrea.
Jarraitu, Haller jauna.
Mila esker, andrea.
Biktimarekin zenuen harremanari helduko diogu.
Inspektorea, nire bezeroaren aurre-aurrean jarri zinen.
Bera kikiltzeko asmoaz izan zen?
Ez. Zutik jarri nahi izan nuen,
eserita denboratxoa generaman eta.
Ez zinen nire bezeroa kikiltzeko asmoaz zutik jarri?
Nola ezagutu zenuen?
Eta hor bazenuen bera kikiltzeko asmorik?
- Ez. - Zure arma eta bilurrak agerian.
Ez zen nire bezeroa kikiltzeko saioa izan?
Pentsa ezazu ondo, Forsythe jauna.
Inspektorea?
Ez.
Ez zen zure bezeroa kikiltzeko saioa izan.
Besterik ez, andrea.
Galderarik ez, andrea.
Oso ondo. Jaits dadila lekukoa.
Zer uste duzu?
Baditugu aukerak.
Nire ustez, aintzat hartuko du,
eta erabakia bihar hartuko du.
- Bale. - Epaitza emango dut.
Haller jaunak argudio sendoak baliatu ditu.
Zuk esandako gauza asko susmagarriak izan dira, inspektorea.
Haatik, ez dut
salatuarekin izandako elkarrizketak
zaintza-itaunketa estatusa izan zuenik uste.
Hortaz, mozioa ukatzen dut.
Sentitzen dut. Oraindik epaiketa geratzen da.
Aupa, gizon.
Irabaziko zenuelakoan egon naiz une batez.
Zorte txarra.
Agian badut bioi etorkizuneko atsekabeak kentzea.
Eskaintza bat egitea baimendu didate.
Zuhurtziagabekeriazko giza hilketa, gehi berariaz egindako sutea.
Hamaika gehi bost-bat urte.
Portaera ona izanez gero, hamar urtean amaituko luke.
Ez dut uste.
Ulertzen dut. Orain hori uste duzu.
Baina, jakin dezazun, ez dut beste eskaintzarik egingo.
Ulertu ez didazulakoan nago.
Bezeroari esango diot, baina ez du onartuko.
Bere ustez, ezingo du han biziraun.
Izan hamar urte, izan bi, ez dio axola.
"Ez-erruduna" izatea du bizirik ateratzeko bide bakarra.
Bueno, orduan epaiketan ikusiko dugu elkar.
Zu, Haller!
Hepa, Val.
- Aspaldiko. - Bai.
- Fidantzaren bat ordaintzen? - Zerbait dut zuretzat.
Zer da hau?
Entregatu dizut, Mick.
Zer ostia? Orain entregak ere egiten dituzu?
Bizimodua atera beharko. Inflazioa dago. Fidantzak ez dira nahikoa.
"Hector Moya versus Arthur Rollins". Zer zerikusi du nirekin?
Ez dakit. Deklarazio baterako behar zaitu.
Nork behar nau?
Hor duzu.
Sly Funaro-k?
Lizentzia galdu zuen. Kartzelan dago, ihes fiskalagatik.
Hau bere semea da, Sly gaztea.
Semea abokatua da?
Nik ez ditut jokalariak hautatzen. Papera entregatzen dut.
Sentitzen dut. Ikusi arte.
Aizu, Val. Zaude, segundo bat.
Ondo dago orain entrega formalak egiten dituzula jakitea.
Ez legoke txarto arlo honetan laguntza izatea.
Fidagarria den norbaitena bereziki.
Benetan?
Lana behar dut. Egoera latza dugu.
Bai, horixe baietz.
Ondo legoke Slyrentzako entregak beste nori egingo dizkiozun jakitea.
Mickey, ezin dizut hori esan.
Val, tira ba. Orain kideak gara, ezta?
Bale.
Pare bat lan ditut. Deitu nire bulegora, dena antolatuko dute.
Begira, ezin dizut ezer kontatu, baina akaso zuk baduzu niri laguntzerik.
Argibideak behar ditut. Konforme?
Non da James De Marco izeneko DEAko agentea?
KALG komandoan dago, Kartelen Aurrean Legea Gailentzeko taldean.
Non topatuko dut?
Komando berezi bat edonon egon liteke,
baina DEAren bulego nagusia Alameda-n da. Hasi han, nora jo esango dizute.
Milesker, Mick. Estimatzen dizut. Zera, emakume bat ere ikusi behar dut.
Kendall Roberts. Fulton-en bizi da. Badakizu non dagoen?
Hori Sherman Oaks da, Coldwater-en mendebaldean.
- Ezaguna iruditzen zitzaidan, bai. - Bai.
Zure bulegora deituko dut. Adiskide-prezioa jarriko dizuet.
Bai, primeran.
Zitazio bat egun-argiz jasotzen ikusi zaitut, zinez?
Zer egingo diot? Arazoek jarraitu egiten didate.
Ene, desastre hutsa zara.
Beharbada zu adi-adi egon zaitezen nahi dut.
Zuri deitzear nengoen.
- Iritziz aldatu duzu afariari buruz? - Lana dela eta nengoen deitzear.
Kasu handi bat eman didate, eta gainerako gauzak azkendu behar ditut.
- Zorionak. - Eskerrik asko.
Baina etxeko indarkeria kasu bat dut,
eta epaileak larrialdi familiar bat izan du.
Fisher epailea suertatu zaigu. Badakizu ezer hari buruz?
Maggierekin gauza bera egiten saiatzen nintzen. Alferrik.
Esana dizut: ez naiz zure bikote ohia.
Eskura dezakedan abantaila oro hartuko dut.
Mesedea itzuliko nizuke.
Marion Fisher.
- Etxeko indarkeria esan duzu, ezta? - Bai.
- Salatua ederra da? - Zergatik axola du horrek?
Nire alabak epailea "problematiko" hitzaz deskribatuko lukeelako.
Gizon ederrak gustatzen zaizkio.
Biktimak abusuan zer paper jokatu zuen galdetzen dutenetakoa omen da.
Defentsakoa bazara, hori ona da. Baina, alderantziz bada, ez.
Ez nuen halakorik entzun nahi.
Baduzu traturik egiterik?
Zure esku dago,
baina ez zait atsegina biktimak tribunan beste trauma bat sufritzea.
Ados, milesker.
- Zorretan nago. - Ez.
Hurrengo afari-erreserba egingo duzu. Toki on bat.
MICHELIN gidan begiratuko dut.
- Itxura fina duzu. - Nahi dudanean, hala da.
Nora goaz?
Sherman Oaksera, zitazio bat dela eta.
- Zer? - Lorna.
Iker ezazu Sylvester Funaro ahal bezainbeste.
Sly Funaro? Victorvillen dago, ihes fiskalagatik.
Ez, aita ez. Sly Funaro gaztea.
- Seme bat du? - Bai, antza.
Dokumentu bat entregatu dit. Kontua zertan den jakin behar dut.
Ondo da, Mick. Oraintxe helduko diot.
Abokatutzarako sarbide-proba ostra amaitu eta berehala.
Guztiz ahaztua zenuen, inoiz ez didazu entzuten eta.
Bai. Sentitzen dut, Lorna. Barkatu. Zer moduz?
Suspenditu egingo dut.
Baldintzapeko legatua, ratione materiae jurisdikzionala. Zer da Eerie Doktrina?
- Nik ez dakit. - Lorna, ez kezkatu.
Gauza horiek ia ez dira defentsa penalean agertzen.
Egin kasu.
Defentsa penalean jardun ahal izateko sarbide-proban azaltzen dira baina.
Ondo aterako delako fedea dut, bale?
Gaur da azken eguna, ezta? Nire asuntoa gori-gori dago.
- Mozioa ukatu didate. - Jakina ba.
Gure aldeko epaitza eman nahi izan duela igarri diot.
Nahi bai, baina ezin izan du.
- Zergatik ez? - Ez dituzu albistegiak ikusi?
Fiskal batek Turner epailearen kontra egingo du,
polizia-sindikatua lagun.
Orain, zure epaileak krimenaren azotea eman behar du.
Eta orain esan didazu?
Sentitzen dut, Mick. Sarbide-proba lehenbailehen amaituko dut.
Ez da garrantzitsua, lasai.
- Berriz noa. Opatu zorte ona. - Zorte o...
Bai, Mick?
Cisco, zertan ari zara?
Tira, zerbait egiten nabil.
Kapeladun tipoak Glory Daysi jarraitzeko erabili zuen autoa topatu dudala uste dut.
Ederki, baina utz ezazu oraingoz.
Hector Moyak kartzela salatu du, eta kasuan zitatu naute.
Hector Moyak?
Zure etxean kriskitin-suge bat jarri ostean, entzun diezaiozun nahi du?
Ez dut ulertzen. Horregatik behar zaitut.
Zitazio-zerrendan beste bi lagun daude:
Kendall Roberts, Fultonen bizi den emakume bat,
eta James De Marco, DEAko agente bat.
- Izenak mezu batean jarriko? - Orain bidaliko dizkizut.
Ibarrerako bidean naiz.
Iritsi aurretik, zuk topatuko duzuna jakin behar dut. Milesker.
ABOKATUA: SYLVESTER FUNARO (310)152-7539
Inguratu frontea. Ni atzetik. Jo buruan!
Kaben zotz. Ni banoa.
Sylvester Funaro semea.
Sly semea? Mickey Haller naiz.
Haller jauna.
Badut laguntzerik?
Izan zenuen niri laguntzerik.
Bazenuen, kortesia profesional apur batez,
niri testigatzeko eskatzeko bulegora deitzea.
Zitazioa justizia-jauregiko atean entregarazi duzu.
Barka iezadazu, Haller jauna. Hasiberria naiz gauza batzuetan.
Baina, bai, Hector Moya jauna ordezkatuko dut
bere zigorra ezeztatzeko habeas- mozioan.
"Zure testigantza beharrezkoa da
kasuko praxi burokratiko txarra frogatzeko.
Hasteko, bezeroa atxilotu zidan agentearena".
Ez dago txarto. Aitak idatzi dizu hori?
Barka?
Gazte, ez zaitut ezagutzen.
Zure aita ezagutzen nuen.
Victorvillen dago, Hector Moyarekin. Han ezagutuko zuten elkar.
Dena dela, neure epaiketa prestatzen ari naiz.
Ez dut zure ikerketa prospektiboan testigatzeko astirik.
Aditu? Honek ez du zerikusirik nirekin.
Tira, oker zaude, Haller jauna.
Zerorrek eragin zenuen Moya jaunaren atxiloketa.
Akusazio ustelek ez naute zure deklaraziora joatera bultzatuko, Sly.
Alderantziz.
Zure bezeroak informazioa eman zuen
askatasunaren truk.
Zu tratuan nahasita egon zinen halabeharrez.
Hori egia balitz ere, konfidentziala izango litzateke.
Non lortu duzu informazio hori?
Tamalez, informazio hori ere konfidentziala da.
Bezeroarenganako isil-mandatua dut.
Ez da nahikoa.
Esan zure aitari, nik zer ostia gertatzen ari den jakin ezean,
ez naizela deklaraziora joango, aditu? Ondo segi.
Mick, bost minutu igaro dira. Ona naiz, baina ez hain ona.
Sly semeak badaki.
Nor da Sly semea?
Moyaren zitazioa bidali didan abokatua.
Badakite Gloryk salatu zuela.
Zuk horixe asmatu zenuen, ezta?
Bai, baina zitazio hauek susmagarriak dira.
Ibarreko emakume ezezagun bat, DEAko agente bat eta ni?
Zer zerrenda klase da hori?
Hori jakin nahian nabil.
Oraintxe bidaliko dizut Kendall Robertsen atariko zenbakia, bai?
Egon.
Entzun ondo.
Kendall edonor dela ere,
Gloria Daytonen helbide bera zuen.
Bera eta Glory Days pisukideak ziren.
Muinean beti dago Glory Days.
Jarraitu De Marco DEAko agentea ikertzen. Valen arabera, komandoren batean dago.
Gloriaren pisukide ohiarekin hitz egingo dut.
Zerbait jakindakoan, deitu.
Bai.
Kaixo. Badut laguntzerik?
- Kendall Roberts? - Bai, ni naiz.
Ezagutzen zaitut?
Ez dut uste. Mickey Haller naiz, abokatua.
Bai! Banekien zu zinela.
Azkenaldian albistegietan azaldu izan naiz.
Ez, barka. Begiratu horra.
BADAKIGU GAZTELANIAZ! ABOKATU-LANGELA
Bai, ni naiz, hori da.
Egin ahal dizkizut galdera batzuk?
Zeri buruz?
Gloria Daytoni buruz.
Glory Days?
Urtebete baino gehiago daramagu hitz egin gabe.
Berandu iritsiko naiz lanera, beraz...
Hil egin zuten.
Zure laguntza behar dut gertatutakoa argitzeko.
Zerbait gertatu zen Hawaiin?
Ez, Los Angelesen. Ez dut Hawaiira joan zenik uste.
Banekien ez zuela alde egitearena benetan esaten.
Honek asko atsekabetzen nau, baina ez du zerikusirik nirekin.
Ezingo dizut ezer kontatu.
Tamalez, badu zerikusirik zurekin.
Zure mesederako izango da nirekin hitz egitea.
Faborez.
Garai hartan beste pertsona bat nintzen, aditu?
Bale? Matrikula-tasak ordaintzeko egiten nuen.
Bestelako bizitza dut orain. Horrela iraun dezan gustatuko litzaidake.
Beraz, mesedez...
Andrea, hitz egin gurekin.
Haller jaunak zure mesederako dela esan du. Hala behar du izan.
Hartu arnasa sakon.
Agindu zenidan Scott ez zela musu-truk libratuko.
Eta agindutakoari eutsiko diot.
Zigorra jasoko du.
Eta zergatik tratu bat egin?
Deborah, adostasun-epai honi esker, zure senar ohia kartzelara joango da,
dagokion tokira.
Bestela, epaiketan arriskatuz gero,
ez genuke emaitza ziurtatuko.
Ea, zure oniritziaz,
abokatu defendatzailearengana joango naiz.
Urtebeteko espetxeratzea, beste urtebeteko baldintzapeko askatasuna
eta amorrua kudeatzeko klaseak proposatuko dizkiot.
Badakit ez dela nahi genuena, baina ez da gutxi.
Benetan diotsut: epaiketara joango naiz
eta gogotik saiatuko naiz irabazten,
hori nahi baduzu.
Baina, egoera honetan...
erabaki zuzena delakoan nago.
Konforme.
Zutaz fidatzen naiz.
Hirurok egiten genuen lan elkarrekin.
Gloriak, nik eta Trina Rafferty-k.
Trina Trixxx ezizena darabil.
Elkar zaintzen genuen,
baina bezerorik arriskutsuenak beren gain hartzen zituzten.
Hector Moya, kasurako?
Bai.
Gloria ahizpa nagusitzat neukan.
Moyari ez hurbiltzeko esan zidan.
Neskei koka ematen zien,
baina Gloriak bazekien nik ez nuela horrelakorik hartzen,
baita mundu hartatik
irteteko grina nuela ere.
Asko gustatzen zait orain egiten dudana.
Ez dut inork nire iraganaren berri izan dezan nahi.
Nik ere ez, Kendall.
Hitzematen dizut: zure pribatutasuna errespetatzen saiatuko naiz.
Ados.
Beste galdera bat, eta bakean utziko zaitut.
Istilurik izan zenuen inoiz DEAko baten batekin?
Inoiz ez. Inoiz ez ninduten atxilotu ere egin.
Egia izan, onik atera nintzen mundu hartatik.
Kaixo. Badago inor?
Bera da.
Kendall, zerbait jakin behar duzu.
Zure izena zitazio batetik atera dut. Moyaren auzi batekoa da.
Zitazio bat entregatuko dizu, niri bezala.
- Ez dakit Moyari buruzko ezer. - Abokaturik bai?
- Ez. - Nik ordezkatzea nahi?
Pro bono egingo nuke. Doan. Hau guztia desagerraraziko nuke.
Bai, egin ezazu hori.
Ados.
Joan egin da.
Lasai.
Bai, esan?
Egon, zer?
Esan dute zergatia?
Bai, bale. Milesker esateagatik.
Venmo bidez bidaliko dizut ordainketa.
Dena ondo?
Gaur ez da ikasle bakarra ere klasera etorriko. Bihar, ikasle erdiak.
Zergatik?
Beste klase bat dago kale berean. Baina etxadi osoa nire alokatzailearena da.
Nire alokatze-hitzarmenak lehia eragozten du.
Nolatan eskaintzen dituzte dantza-klaseak?
Aginduzko eragozpena.
Burua sarbide-proban dut oraino.
Ño, L, ez dizut galdetu. Zer moduz?
Oker baino okerrago. Ez dut honetaz hitz egin ere nahi.
Bihar, ekarri hitzarmena. Hark kondizioak hautsi baditu, esku hartuko dugu.
Orain, lo egin nahi dut. Urtebetez-edo.
- Ospa nire Lincolnetik, Val. - Kabroi hutsa zara.
Izenak kortesiaz eman dizkizut. Horrela eskertzen didazu?
Lana egiten ez dudanean, ez didate ordaintzen.
Orain Roberts andrea ordezkatzen dut.
Zitazioa niri emanda, faktura entregatu ahalko duzu.
Ados.
Egin irri.
- Amaitu duzu hemen. Zelan DEAn? - Ez dizut ostiarik ere esango.
Zure bulegokoak ez zekien ezer lanei buruz.
- Zinez? - Zerbaiten berri izan dut:
halako lanetarako, ikertzaile motozale hura duzu.
Ez zenuen niretzako lanik, ezta?
Batzuetan lan astuna izaten dugu, lan piloa.
Bai, ba tori aringarria. Agur.
Ondo segi.
Tira, Eddie.
TXASISEKO ZENBAKIA
Bai, Mick. Orain ezin dut hitzik egin.
Edozertan ari zarela ere, utzi.
Zer behar duzu?
Ea zer topa dezakezun Trina Rafferty sexu-langileari buruz.
Trina Trixxx ezizena du.
Nor da?
Glory Daysekin egin zuen lan, eta ez dago zitazio-zerrendan.
Hau da...
- Kooperatzen ari da jada. - Horixe.
Kendallen testigantza Trinak Slyri esandakoa sendotzeko nahi dute.
Zer den jakin behar dut.
Ados, horri helduko diot.
Zergatik ari zara xuxurlatzen?
Ez du axola. Gabon.
IKASI DANTZAN BAD BUNNY-REN KOREOGRAFO BATEKIN
Jasmine puntua superzaila da menderatzen,
baina polita ere bai, eta xaletarako aparta.
Pima-kotoizko hari ona erabili behar da.
Eratu kuxin formako puntu-oinarri bat, horrelako bat.
- Ikusten... - Falafela hartu dut. Hutsezina.
Barka, utzi behar zaituztet. Bihar arte.
Puntua xehe-xehe azalduko dizuet.
Zoazte nire dendara estilo itzel gehiago ikusteko. Adio.
Itxaron. Zer da hau?
Kanal bat dut Twitch-en. Jendeari ni lanean ikustea gustatzen zaio.
Puntua egiten duzu?
Izatez kakorratz-lana da. Ezberdinak dira.
Amonak irakatsi zidan.
Burua argitzen dit.
Bale. Eta ikusleak dituzu?
Bai.
Merchandaising asko saltzen dut. Emakumeei gustatzen zaie.
Hara. Sorpresa-iturria zara, Eddie.
Cisco, zer duzu?
Trina topatu dut.
Ez da zaila izan. Web-orrialdea du.
Hasieran ez du hitz egin nahi izan,
baina konbentzitu egin dut.
Non zaude?
Bere etxean, hirigunean.
Etorriko zara?
Banoa.
Egin geldialdi bat kutxazain automatiko batean.
Edo pare bat kutxazainetan.
Ea ba, goazen, Eddie.
Mickey Haller, hona Trina Trixxx.
Hepa.
Hector Moya
eta James De Marcori buruz
dakizun guztia esan behar didazu.
Bost billete ez dira nahikoa izango.
Lehenik, bota.
Guztia azaldu diot Jordan zapatak eta aitaren trajea daramatzan mukizuari.
Beraz, hau guztia konfidentziala-edo da, ezta?
Zera, Sly gazteari?
Haien lekukoa zara, ez bezeroa. Konfidentzialtasunik ez.
Nahi baduzu, nik ere zitatuko zaitut.
Dibertigarria da norbaitek auzitegira arrastaka eramatea.
Duela urte batzuk, DEAko kabroi batek harrapatu ninduen.
De Marcok?
Bai.
Tratu bat eskaini zidan.
Nire bezeroen gaineko informazioa emanez, espetxea ekidin.
- Ez naiz ergela. - Moyaren gaineko informazioa?
Ño, ez. Hori suizidioa zatekeen.
Ez, beren gabeziak betetzeko
harro ibiltzen direnen inguruko gezurrak esan nizkion.
Eta Moyak zergatik nahi du zure testigantza?
De Marcok nire lagun bat
antzera harrapaturik zuen, baina honek delitu-historia beteagoa zuen.
Ez zuen beste aukerarik izan.
Glory Days.
Baina De Marcok begitan zeukan Moya.
Behin betiko giltzaperatu nahi zuen,
eta Gloria izan zuen bide.
Nork eman zizun koka? Badakizu?
Ez nuen ezagutzen.
Bere burua aurkeztu zuen... Hector ez dakit zer.
Moya?
Hector Moya?
Hau da, Gloria Hector Moya salatzera De Marcok bultzatu zuen?o
Are gehiago: pistola bat eman zion, Moyaren gelan jartzeko.
Betiko giltzaperatuko zutela ziurtatzeko.
Guztia izan zen tranpa bat. Gloriak ondo zekien zer gertatzen ari zen.
ZENBAKI EZEZAGUNA
Erantzun.
Bai?
Hamabost-bat minutu.
Zuri esan nizuna kontatu diot.
Ez zarela nire abokatua dio.
Sly da? Utzi harekin hitz egiten.
Sly, niri deitzekoa zinen, gogoratzen?
Ez genuen horrelakorik adostu, ez.
Sly aita.
Zer nolakoa da hospitalitate federala?
Tira, ez nuke gomendatuko.
Bost egun daramatzat kaka egin gabe. Eskorbutoa izango dut agian.
Sly, zer da hau? Ez zait besteen jolasetan nahasirik egotea gustatzen.
Hori ez da nire arazoa.
- Nire errua ere ez da. - Barka?
Egia aurki jakingo da,
Ez nik, ez nire bezeroak ez zaitugu ezertan ere nahasiko.
Ondo lo egin, abokatua.
Sly.
- Zer ostia da jolas hau? - Eta nik zer dakit?
Testigantzagatik ordaindu dizute, ezta?
- Toki hau emango zizuten. - Zoaz popatik hartzera.
Ospa nire pisutik.
Bi-biok!
Gloryk dena "argituko zela" esan zuen.
Nola?
Abokatu ona izaten ari nintzelakoan, Moya saltzeko plana otu zitzaidan.
De Marcoren ideia izan zen hasieratik.
Guzti-guztia jarri zuen martxan.
Glory erabili zuen Moya harrapatzeko?
Bai. Hortaz, neu erabili ninduen. Ez zait gustatzen.
Zer?
Sly aitak Trinari deitu dio.
Zuk mobila hartu aurretik galdetu du zutaz.
Nola jakin du han zeundela?
Jarraitzen ari zaizkit.
Edo autoan gailu kokatzaile bat jarri dizute.
Kaka zaharra.
Autoa hartu eta arakatu egingo dut. Paranoiko nago akaso.
- Bihar jakingo dut. - Nola itzuliko naiz etxera?
Uber-ez.
Zergatik? Badakite non bizi naizen.
Jauna, sentitzen dut. Arrazoi du. Jakin behar duzu.
Bale, konforme.
Eta bideoko autoa, zer? Topatu duzu?
Baiezkoan nago. Txasiseko zenbakia kendu zuten.
Baina, jendeak ez badaki ere, zenbakia toki askotan jartzen dute.
Ordezko pneumatikoan ausaz,
edo, kasu honetan, motor-blokearen atzealdean.
Bihar ikertuko dut. Ea zer topatzen dudan.
Ederki.
Egon, segundo bat.
Hepa. Zer da?
Planik gabe geratu naiz, eta bainu bat hartzea erabaki dut.
- Urak ez du luzaroan bero iraungo. - Bale.
Hamabost minutu barru iritsiko naiz.
Izan daitezela hamar.
Konforme.
Tira, aizue, arrazoi duzue. Hartu autoa.
Bihar ikusiko dugu elkar.
Ea zerbait gehiagoren berri dugun.
Txortan egiteko deia ote?
Ezin dut ezer esan.
Bale.
HALLER ETA BAZKIDEAK
TXASISEKO ZENBAKIA
AUTOAREN TXOSTENA 2006KO HONDA CIVIC-A, 1HGFA46586L000130
AUTO LAPURTUEN TXOSTENA
JAKE HOULIHAN AGENTEAREN TXOSTENA
Jake Houlihan?
JAKE HOULIHAN, LOS ANGELESEKO POLIZIA BURUTZA
Mickey Haller naiz. Utzi mezu bat, mesedez.
Deitu berehala. Ez duzu sinetsiko.
Badakit kapeladun gizona nor den.
MICHAEL CONNELLYREN ELEBERRIETAN OINARRITUA
Azpitituluak: Xabier Izagirre Aizpitarte